i-Size er den nyeste sikkerhedsstandard for autostole og du kan herunder se de vigtigste elementer af denne standard. # En autostol kan kun godkendes efter i-Size reglerne, hvis autostolen kan monteres med isofix. #  Barnet skal kunne sidde bagudvendt i autostolen indtil barnet er over 15 måneder (Lovmæssigt skal barnet sidde bagudvendt indtil 9 måneder, men alle tests viser at børn sidder bedst beskyttet, når de sidder bagudvendt, så derfor har i-Size bestemmelsen udvidet dette til 15 måneder) #  I-Size har fokus på barnets højde i stedet for vægt, som autostole tidligere har været klassificeret efter. #  I-Size stole gennemgår langt flere test og skal sidekollisionstestes for at blive godkendt.  Det er altså ikke noget lovmæssigt, men en hjælp til os forbrugere, da det stiller nogle krav til producenterne i forhold til sikkerhed. Så hvis du har en autostol, der ikke er i-Size godkendt, er den lovlig at anvende, men hvis du står og skal købe en ny autostol, vil jeg helt klart anbefale dig at købe en der er, så du ved sikkerheden er i orden.